เราคลอดลูกได้1เดือน17วัน เรามีเพศสัมพันกับเเฟนรอบเเรกไม่เป็นอะไร เเต่รอบ2มีเลือดออกมากเลยคะ เป็นมาประมาน2วันจะเข้าวันที่3เเล้วคะ เเต่ไม่มีตกขาว ตอนเเฟนเสร็จมีเนื้อติดมาด้วยชิ้นเล็กๆคะ ควรทำอย่างใงดีคะ
สวัสดีค่ะ หลังการคลอดบุตรในช่วงประมาณ 1 เดือนแรก อาจจะยังมีการบาดเจ็บช่องเยื่อบุช่องคลอดหรือปากมดลูก ร่วมกับอาจจะยังมีน้ำคาวปลาอยู่ ควรงดการมีเพศสัมพันธ์ไปก่อนหากหลังมีเพศสัมพันธ์ มีเลือดตามออกมานั้น อาจจะเป็นเลือดจากสาเหตุต่างๆได้หลายอย่างเช่นการบาดเจ็บของช่องคลอดหรือปากมดลูก การมีเนื้องอกปากมดลูก การติดเชื้อที่ปากมดลูก หรือเป็นน้ำคาวปลาที่ยังตกค้างแต่ไม่ควรมีหากเลย 1 เดือนมาแล้ว หรืออาจจะเป็นเลือดประจำเดือน แต่ก็ไม่ควรกลับมาเร็วมากนัก โดยเฉพาะอย่างยิ่งถ้าให้นมบุตรต่อเนื่องอยู่กรณีนี้สังเกตอาการอย่างใกล้ชิดค่ะ หากยังเลือดออกมากเกิน 3 วันไปแล้ว ปวดท้องน้อยร่วมด้วย ควรกลับไปพบแพทย์เพื่อตรวจซ้ำว่ามีความผิดปกติใด มีการฉีกขาดที่ต้องเย็บซ่อมแซม หรือมีการติดเชื้อที่ควรได้รับยาฆ่าเชื้อภายใต้การดูแลของแพทย์หรือไม่ ในเบื้องต้นให้งดการมีเพศสัมพันธ์ ไม่สวนล้างช่องคลอดเอง ไม่ซื้อยาปรับฮอร์โมนใดๆมาใช้เองค่ะ